CELEX: 62014TA0658
Language: fi
Date: 2015-10-07 00:00:00
Title: Asia T-658/14: Unionin yleisen tuomioistuimen tuomio 7.10.2015 – Jurašinović v. neuvosto (Oikeus tutustua asiakirjoihin — Asetus (EY) N:o 1049/2001 — Entisen Jugoslavian alueen kansainvälisen tuomioistuimen kanssa eräässä oikeudenkäynnissä vaihdetut asiakirjat — Päätös tehty sen jälkeen, kun unionin yleinen tuomioistuin kumosi alkuperäisen päätöksen osittain — Asiakirjoihin tutustumista koskevan oikeuden epääminen osittain — Kansainvälisten suhteiden suojaa koskeva poikkeus)

30.11.2015   
            
            
               FI
            
            
               Euroopan unionin virallinen lehti
            
            
               C 398/55
            
         Unionin yleisen tuomioistuimen tuomio 7.10.2015 – Jurašinović v. neuvosto
   (Asia T-658/14) (1)
   
   ((Oikeus tutustua asiakirjoihin - Asetus (EY) N:o 1049/2001 - Entisen Jugoslavian alueen kansainvälisen tuomioistuimen kanssa eräässä oikeudenkäynnissä vaihdetut asiakirjat - Päätös tehty sen jälkeen, kun unionin yleinen tuomioistuin kumosi alkuperäisen päätöksen osittain - Asiakirjoihin tutustumista koskevan oikeuden epääminen osittain - Kansainvälisten suhteiden suojaa koskeva poikkeus))
   (2015/C 398/69)
   Oikeudenkäyntikieli: ranska
   
      Asianosaiset
   
   
      Kantaja: Ivan Jurašinović (Angers, Ranska) (edustajat: asianajajat O. Pfligersdorffer ja S. Durieu)
   
      Vastaaja: Euroopan unionin neuvosto (asiamiehet: E. Rebasti ja A. Jensen)
   
      Oikeudenkäynnin kohde
   
   Vaatimus sen neuvoston 8.7.2014 antaman päätöksen kumoamisesta, jolla evättiin oikeus tutustua kokonaisuudessaan entisen Jugoslavian alueen kansainvälisen rikostuomioistuimen kanssa M. A. Gotovinan oikeudenkäynnin yhteydessä vaihdettuihin asiakirjoihin ja joka tehtiin sen jälkeen, kun alkuperäinen päätös oli kumottu osittain 3.10.2012 annetulla tuomiolla Jurašinović v. neuvosto (T-63/10, Rec, EU:T:2012:516).
   
      Tuomiolauselma
   
   
               1)
            
            
               Lausunnon antaminen asiassa raukeaa siltä osin kuin vaatimukset, jotka koskevat Euroopan unionin neuvoston 8.7.2014 antaman päätöksen, jolla evättiin Ivan Jurašinovićilta oikeus tutustua kokonaisuudessaan entisen Jugoslavian alueen kansainvälisen rikostuomioistuimen kanssa A. Gotovinan oikeudenkäynnin yhteydessä vaihdettuihin asiakirjoihin ja joka tehtiin sen jälkeen, kun alkuperäinen päätös oli kumottu osittain 3.10.2012 annetulla tuomiolla Jurašinović v. neuvosto (T-63/10, Kok, EU:T:2012:516), koskevat asiakirjoja, joiden numerot ovat 7, 25, 33, 34 ja 36.
            
         
               2)
            
            
               Kanne hylätään muilta osin.
            
         
               3)
            
            
               Ivan Jurašinović vastaa omista oikeudenkäyntikuluistaan, ja hänet velvoitetaan korvaamaan neuvoston oikeudenkäyntikulut.
            
         
      (1)  EUVL C 380, 27.10.2014.